**Balatonföldvár Város Önkormányzata**

**8623 Balatonföldvár, Petőfi Sándor utca 1.**

**Tel.: 84/540-330 Fax: 84/540-332**

**E-mail: pgmh@balatonfoldvar.hu**

**ELŐTERJESZTÉS**

Balatonföldvár Város Önkormányzata Képviselő-testületének

2020. február 27-én tartandó ülésére

Készítette: Köselingné dr. Kovács Zita jegyző

 Mikóné Fejes Ibolya aljegyző

Szavazás módja: Minősített többséggel

Tárgyalás: Nyilvános ülésen

Véleményező bizottság: PGB

Az előterjesztés tárgya: Kiemelt városrészek forgalmi rendjéről szóló önkormányzati rendelet megalkotása

 **Tisztelt Képviselő - testület!**

**I.**

Az önkormányzat tulajdonát képező közutak tekintetében a fenntartás és a forgalmi rend szabályozásának kötelezettsége is képviselő-testületi feladata. Az elmúlt időszakban a város központi részén illetőleg az azon keresztül megközelíthető területeken jelentős építési beruházások zajlottak és folytatódnak, amelyekhez az építőanyag szállítás az önkormányzati utakon történik.

Az utak ilyen nagy gépekkel, 3,5 tonnát meghaladó össztömegű gépjárművekkel történő rendszeres igénybevétele hosszabb távon olyan károkat okoz az úttest minőségében, ami miatt elkerülhetetlenné válik a felújítás, amelynek teljes költsége az önkormányzatra hárul.

Ahhoz, hogy hosszútávon is megőrizhető legyen az önkormányzati úthálózat minősége illetőleg lehetőség legyen a felújításra, az út használóinak is részt kell vállalnia a költségekben, természetesen figyelemmel arra, hogy nem a személygépjárművek, hanem elsősorban a súlyosabb, nagyobb össztömegű gépjárművek használata terheli meg a közutakat. Nem terjed ki a rendelet hatálya a közfeladat ellátáshoz illetőleg baleset-, kárelhárításhoz, közlekedési közszolgáltatáshoz igénybe vett 3,5 tonnát meghaladó össztömegű gépjárművekre.

A súlykorlátozás mellett szabályozást igényelt a Schilhán József parkba történő behajtás engedélyhez kötése is, mely indokolt lehet árufeltöltés céljából és egyuttal kiküszöböli azt a balesetveszélyes és jogszabályellenes helyzetet, hogy a megállni tilos jelzéssel ellátott önkormányzati útszakaszt igénybe véve, ott megállva gondoskodjanak esetlegesen az áruszállítók az üzletek árufeltöltéséről.

**II.**

**Részletes indoklás a rendelettervezet 1.- 2. szakaszához**

A rendelet tárgyi, személyi hatályára vonatkozó rendelkezéseket tartalmazza valamint az önkormányzat tulajdonában lévő közterületekre vonatkozó különleges szabályokat rögzíti.

**Részletes indoklás a rendelettervezet 3. – 5. szakaszához**

A behajtási engedélyhez illetőleg útvonalengedélyhez kötött önkormányzati utak igénybevételéhez szükséges engedélyek kiadásának feltételeit és érvényességére vonatkozó rendelkezéseket tartalmaz. Rögzíti, hogy a rendelettervezet a 2. melléklete szerinti behajtási engedély kérelem és a 3. melléklete szerinti útvonalengedély kérelem alkalmazandó az engedélyezési eljárás során. Szabályozza továbbá, hogy a rendelettervezet 4. mellékletének 1. pontja szerint a térítésmentes behajtási engedélyt meghaladó számú további behajtási engedély díjtétele 1 napra 2000.- Ft., 3 hónapra 12.000.- Ft. 6 hónapra 20.000.-Ft., 1 évre 30.000.- Ft.,

a rendelettervezet 4. mellékletének 2. pontja szerint az útvonal engedély díja 3,5 – 7,5 tonna össztömegű gépjármű esetén 1 napra 3.000 Ft., 1 hétre 7.000 Ft., 1 hónapra 20.000.- Ft., 7,5 tonna feletti össztömegű gépjármű esetén 1 napra 5.000 Ft., 1 hétre 12.000 Ft., 1 hónapra 38.000.- Ft.

**Részletes indoklás a rendelettervezet 6. szakaszához:**

A térítésmentesen igényelhető behajtási engedély szabályozása és a rendelettervezet 4. mellékletében meghatározott behajtási és útvonalengedélyek díjfizetésére vonatkozó rendelkezések meghatározása történik e szakasz bekezdéseiben.

**Részletes indoklás a rendelettervezet 7. szakaszához:**

A rendelet alapján kiállított engedélyek felülvizsgálatának és visszavonásának rendje kerül szabályozásra.

**Részletes indoklás a rendelettervezet 8. – 9. szakaszához:**

A behajtási engedélyek és az útvonalengedélyek gyakorlatban történő használata valamint a használattal összefüggésben esetlegesen szükségessé váló engedély pótlás, csere szabályozására tartalmaz rendelkezéseket.

**Részletes indoklás a rendelettervezet 10. – 11. szakaszához:**

A súlykorlátozással védett önkormányzati utakban a 3,5 tonnát meghaladó össztömegű gépjárművek által esetlegesen okozott kár megtérítése illetőleg az engedélyek ellenőrzésére irányuló rendelkezéseket tartalmaz.

**Részletes indoklás a rendelettervezet 12. szakaszához:**

A rendelet hatályba lépésével kapcsolatos rendelkezést valamint a rendeletben szabályozottak megsértőivel szemben alkalmazható szankciót tartalmaz.

**III. ELŐZETES HATÁSVIZSGÁLATI LAP**

**( a jogalkotásról szóló 2010. évi CXXX. törvény 17.§-a alapján)**

A rendelet-tervezetet tárgyaló képviselőtestületi ülés időpontja: 2020. február 27.

|  |  |
| --- | --- |
| Rendelettervezet megnevezése |  megalkotása |
| Társadalmi hatás | Díjfizetési kötelezettség terheli a közútra nagyobb terhelést jelentő gépjárművek használóit és szankció alkalmazására kerül sor a rendelet megsértőivel szemben |
| Gazdasági, költségvetési hatás | A befolyt díjak a közutak karbantartására fordítható összeget növelik |
| Környezeti követelmények | A rendelet megalkotásának közvetett környezeti következménye – kizárólag indokolt esetben történik a városközponti részek 3,5 tonnát meghaladó össztömegű gépjárművel történő használata  |
| Egészségi következmények | A rendelet megalkotásának nincsenek egészségi következményei. |
| Adminisztrációs terhek | Az engedélyezési eljárás bevezetésével nőnek az adminisztrációs terhek |
| A rendelet megalkotásának szükségessége |  |
| A jogalkotás elmaradásának várható következménye | Az önkormányzati utak felújítására fordítható összeg nem növekedik. |
| Rendelet alkalmazásához szükséges:  |  |
| Személyi feltételek  | Rendelkezésre állnak |
| Szervezeti feltételek  | Rendelkezésre állnak |
| Tárgyi feltételek  | Rendelkezésre állnak  |
| Pénzügyi feltételek  | Rendelkezésre állnak |

Balatonföldvár, 2020. február 21.

 Holovits György Huba sk.

 polgármester

**BALATONFÖLDVÁR VÁROS ÖNKORMÁNYZATA KÉPVISELŐ-TESTÜLETÉNEK**

**.../2020.(II….) ÖNKORMÁNYZATI RENDELETE**

**a kiemelt városrészek forgalmi rendjéről**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében, a közúti közlekedésről szóló 1988. évi I. törvény 3. § (1) bekezdésében, a Magyarország helyi önkormányzatairól szóló 2011. évi CLXXXIX. törvény 143. § (4) d) pontjában kapott felhatalmazás alapján, a közúti közlekedésről szóló 1988. évi I. törvény 34. § (2) bekezdésében meghatározott feladatkörében eljárva a következőket rendeli el:

**1.§**

(1) A rendelet hatálya kiterjed minden gépjármű tulajdonosra és üzembentartóra, aki Balatonföldvár város közigazgatási területén Balatonföldvár Város Önkormányzatának tulajdonában lévő, a (2) bekezdésben meghatározott közlekedési táblával ellátott közterületen (útszakasz), a rendelet hatálya alá tartozó gépjárművel közlekedik.

(2) A rendelet tárgyi hatálya kiterjed

a) a „mindkét irányból behajtani tilos” és azzal együtt alkalmazott „kivéve engedéllyel” közúti jelzőtáblák hatálya alá tartozó közterületre érvényes behajtási engedélyek,

b) a „súlykorlátozás” és azzal együtt alkalmazott „kivéve engedéllyel” közúti jelzőtáblák hatálya alá tartozó közterületre érvényes útvonalengedélyek

kiadásának, felhasználásának és felülvizsgálatának, valamint visszavonásának rendjére.

(3) A rendelet hatálya nem terjed ki a közfeladat ellátásának idejére

1. a katasztrófa elhárítást, megelőzést, segítségnyújtást és műszaki mentést végző járművekre,
2. a kommunális feladatot ellátó (ideértve a köztisztasági szolgáltatásokhoz, hulladékgazdálkodási közszolgáltatáshoz és a közüzemi hibaelhárításhoz használt) járművekre
3. a közút-, vasút- vagy közműépítést és a közút, vasút vagy közmű kezelést végző járművekre,
4. a fegyveres erők, a rendőrség, a nemzetbiztonsági szolgálatok, a büntetés-végrehajtás, a tűz-, polgári- és katasztrófavédelem, valamint a Nemzeti Adó- és Vámhivatal szervezete által üzemben tartott járművekre,
5. a közlekedési közszolgáltatást végző járművekre és
6. a külön jogszabályban meghatározott postai szolgáltatást végző tehergépkocsira.

(4) A behajtáshoz nem kell engedélyt kérni a (3) bekezdésében felsoroltakon kívül:

1. a Balatonföldvári Közös Önkormányzati Hivatal gépjárművei részére,
2. Balatonföldvár Város Önkormányzata által kiadott szolgálati igazolvánnyal rendelkező gépjármű részére célforgalom esetén,
3. diplomácia mentességet élvező személy, ilyen hatósági jelzéssel ellátott gépjárművek részére,
4. megkülönböztető fény- és hangjelző készülékkel rendelkező, és azt használó gépjármű részére,
5. igazolvánnyal rendelkező mozgássérültet szállító gépjármű részére.

**2. §**

(1) Balatonföldvár Város Önkormányzat Képviselő-testületének felhatalmazása alapján a polgármester jogosult az önkormányzat tulajdonában lévő útra ideiglenes forgalomkorlátozást, forgalmi rend változást elrendelni, melyről a helyi lakosságot, rendőrséget, a helyben szokásos módon, a város honlapján kötelező tájékoztatni.

(2) A polgármester a rendelet hatálya alá tartozó közterületre behajtási engedélyt önkormányzati érdekből díjmentesen adhat ki.

(3) A 3,5 tonna megengedett össztömeget meghaladó járműre a rendelet szerint útvonal engedélyt kiadni csak rendkívül indokolt esetben, az adott út, útszakasz, terület műszaki és egyéb sajátosságainak, valamint a lakók nyugalmának és a környezetvédelem szempontjainak fokozott figyelembevételével lehet.

(4) Balatonföldvár város közigazgatási területén lévő helyi közutat a Veszélyes Áruk Szállításáról szóló Európai Megállapodás (ADR) hatálya alá tartozó gépjármű csak a fuvarokmányban szereplő címzett(ek) elérése céljából veheti igénybe.

**3. §**

(1) A behajtási engedély kiadása iránti 2. melléklet szerinti kérelmet, a kérelmezett időpontot legkésőbb 5 nappal megelőzően, a jogosultság feltételeinek egyidejű igazolása mellett a behajtási tilalommal érintett közterületről megközelíthető üzlet érvényes működési engedéllyel rendelkező kereskedője jogosult benyújtani, az üzletéhez rendszeres áruszállítás biztosítása céljából.

(2) A jogosultság egyidejű megállapítása mellett kiadott, forgalmi rendszámot nem tartalmazó, összesen 2 db térítésmentes behajtási engedély adható, legfeljebb 1 éves időtartamra. Minden további engedély kiadásáért a 4. melléklet szerint díjat kell megfizetni.

(3) Az útvonalengedély iránti 3. melléklet szerinti kérelmet, a kérelmezett időpontot legkésőbb 5 nappal megelőzően, egy adott járműre vonatkozóan, a jogosultság feltételeinek egyidejű igazolása mellet

a) a gépjármű tulajdonosa/üzembentartója vagy

b) az a) pontban meghatározottak képviseletében eljáró személy

nyújthatja be.

(4) Az (1)-(3) bekezdésekben meghatározott engedélyek (a továbbiakban: engedély) kiadása iránti kérelmet a Balatonföldvári Közös Önkormányzati Hivatal Jegyzőjéhez kell benyújtani, aki a rendelet előírásainak megfelelő kérelem benyújtását követően határoz a behajtási vagy útvonalengedély kiadásáról, vagy a kérelem elutasításáról.

(5) Az útvonalengedély egy adott gépjárműre adható ki, a rendelet által előirt feltételek fennállásának megfelelő igazolása esetén. Amennyiben egy kérelmező több gépjárműre vonatkozóan kíván benyújtani engedély iránti kérelmet, úgy az engedély kiadása feltételeinek fennállását mindegyik gépjárműre vonatkozóan külön kell igazolnia. Megfelelő igazolás esetén minden gépjárműre külön engedély adható.

(6) A kérelmezett időszakban történő be- és kihajtásra, valamint a meghatározott napon egyszeri be- és kihajtásra az alábbi feltételek valamelyikének teljesülése esetén adható engedély:

a) a gépjárművel a kérelemben megjelölt ingatlanhoz vagy onnan árut szállítanak, és az áru be- és kirakodása másként nem, vagy csak aránytalanul nagy nehézségek árán oldható meg,

b) a tilalommal érintett közterületről megközelíthető ingatlanon építési, felújítási munkát végeznek és az építő- és egyéb anyagok odaszállítása, illetve bontási anyagok elszállítása másként nem oldható meg,

c) különleges /egyedi/ esemény (pl. esküvő, filmfelvétel) lebonyolítása céljából kívánják a tilalommal érintett közterületet használni.

(7) A (6) bekezdésben meghatározott feltételek fennállását a kérelmezőnek kérelme benyújtásakor megfelelően igazolnia kell úgy, hogy a feltételek fennállásáról szóló okiratok eredeti példányát az eljárásban részt vevő ügyintézőnek bemutatja és a fénymásolt példányt a kérelméhez csatolja.

**4. §**

(1) Az engedély kiadása iránti kérelemben pontosan meg kell jelölni:

a) magánszemély esetén a kérelmező nevét, lakóhelyét, elérhetőségét,

b) jogi személy, vagy jogi személyiséggel nem rendelkező szervezet esetén a kérelmező elnevezését, székhelyét, telephelyét, adószámát, cégjegyzék számát, a képviselője nevét és elérhetőségét,

c) a gépjármű tulajdonosának vagy üzembentartójának nevét, címét és elérhetőségét,

d) a gépjármű hatósági jelzését (forgalmi rendszámát). Amennyiben a járművet – a vonatkozó jogszabályok szerint – nem kell ellátni hatósági jelzéssel, úgy azt más azonosításra alkalmas módon kell meghatározni,

e) a gépjármű gyártmányának, típusának megnevezését, megengedett legnagyobb össztömegét és azt, hogy a közúti közlekedés szabályairól szóló 1/1975. (II. 3.) KPMBM együttes rendelt 1. függelékének II. számú, a közúti járművekkel kapcsolatos fogalomtára szerint mely járműkategóriába tartozik,

f) a kérelem indokait és a 3. § (6) bekezdésében meghatározott valamely feltétel fennállását,

g) az útvonalat, útszakaszt, amelyre vonatkozóan a kérelmező az engedély kiadását kéri,

h) a behajtással érintett ingatlan pontos meghatározását (cím, hrsz.) és

i) a kérelmezett érvényességi időtartamot, amelyre a behajtási engedélyt igényli.

 (2) A 3. § (1) bekezdésében szabályozott engedély iránti kérelemben nem kell megadni az (1) bekezdés c), d) és e) pontjában felsorolt adatokat.

**5. §**

(1) Az engedély a kiadás napjától az engedélyben megjelölt időpontig érvényes. Az engedély érvényességének időtartama – a 3.§ (2) bekezdésében foglalt eset kivételével – legkevesebb 1 nap, legfeljebb 1 év.

(2) Az engedély az alábbi időszakokra adható ki:

a) behajtási engedély esetén 1 évre,

b) útvonal engedély esetén az engedélyező határozatban megjelölt időtartamra, legfeljebb 1 évre.

(3) Az engedély a (2) bekezdésben meghatározott érvényességi időn belül érvénytelenné válik, ha az engedély kiadásának az e rendeletben meghatározott feltételei már nem állnak fenn. Erről az engedély kiadóját az engedélyesnek a feltétel megszűnését követően 8 napon belül értesítenie kell.

**6. §**

(1) Az útvonalengedély kiadásáért a kérelmezőnek 3. mellékletben meghatározott díjat kell megfizetnie.

(2) Az időszakra meghatározott díjak egymást követő naptári napokban értendőek és az engedély kiadásának napja az időszak első naptári napjának számít. A naptári napban meghatározott időtartam az adott napon 0 órától 24 óráig érvényes.

(3) A 3. mellékletben meghatározott díjat az általános forgalmi adóról szóló törvényben meghatározott mértékű adó terheli.

(4) Az engedélyek díját a Balatonföldvár Város Önkormányzata 14100110-35181549-03000001 számú számlájára kell befizetni.

(5) Az engedély csak a (1) bekezdésben meghatározott díj megfizetéséről szóló igazolás bemutatását követően adható át a kérelmezőnek.

**7. §**

(1) Az engedély, a 3. § (1) bekezdésében foglalt eset kivételével, csak az engedélyen feltüntetett forgalmi rendszámú járművel történő behajtásra használható fel, más járműre nem érvényes.

(2) A 3. § (1) bekezdésben foglalt eset ellenőrzése során az érvényesség megállapításához az engedély használója köteles bemutatni az áruszállító gépjármű áruszállítással kapcsolatos okmányait (szállítólevél, fuvarokmány, menetlevél) is.

(3) Az engedély a tilalommal érintett területre történő behajtásra, az ott a feltétlenül szükséges ideig, de legfeljebb 120 percig történő várakozásra jogosít.

(4) Az engedélyt a gépjármű vezetőjének a tilalommal érintett területen történő közlekedés során magánál kell tartania és azt ellenőrzéskor az ellenőrző személynek át kell adnia. A várakozás idején a gépjármű szélvédőjének bal oldalán jól láthatóan kell elhelyezni.

(5) Az engedélyről – bármilyen formában – másolatot készíteni tilos.

**8. §**

(1) Az engedély eredeti jogosultjának kérelmére a megrongálódott engedélyt – annak leadásával egyidejűleg – az engedély kiállítója díjmentesen kicseréli.

(2) Az engedély elvesztését, ellopását, megsemmisülését az engedély kiállítója felé 3 munkanapon belül be kell jelenteni es az engedély pótlására kérelmet kell benyújtani. A pótlás díjmentes.

(3) Amennyiben az engedéllyel rendelkező járművet a tulajdonosa az engedély érvényességi ideje alatt értékesíti, az engedélyt vissza kell szolgáltatni az engedély kiállítójának.

(4) Ha a kérelmező a régi engedély leadásával egyidejűleg másik járműre új engedélyt igényel, az engedély akkor adható ki, amennyiben az igénylő hitelt érdemlően igazolja az adásvétel tényét és a gépjármű megengedett legnagyobb össztömege a korábban engedéllyel rendelkező gépjárművel megegyező, vagy annál kisebb. Minden egyéb esetben az új engedély díját, az új járműre vonatkozó paraméterek alapján kell meghatározni.

**9. §**

(1) Az engedély birtokában a helyi közútban bizonyíthatóan az engedélyes gépjármű által okozott károk helyreállítása és annak teljes kötelessége azt terheli , akinek a nevére a közút tulajdonosa az engedélyt kiállította (helyreállítás kötelezettje).

(2) A helyreállítás kiváltható külön megállapodásban rögzített feltételek szerint a kár mértékével arányosan megállapított díjnak Balatonföldvár Város Önkormányzata 6. § (4) bekezdésében feltüntetett számlájára történő befizetésével.

**10. §**

(1) A rendeletben meghatározott előírások betartását a rendőrség és a közterületfelügyelő ellenőrzi.

(2) A tilalommal érintett önkormányzati területeken az ellenőrző szervek jogosultak a területre behajtó gépjárműre kiállított behajtási engedély meglétét és érvényességét ellenőrizni.

**11. §**

(1) Az engedély ellenőrzésére jogosult szervek kezdeményezésére a jegyző az érvényes engedélyt felülvizsgálhatja és indokolt esetben visszavonhatja.

(2) Az ellenőrzést végző szerv jogosult azt az engedélyt a használótól elvenni:

a) amelyet nem az arra jogosult használ,

b) amelyet a rendeletben meghatározottaktól eltérően használnak,

c) amelynél az engedély használatának jogcíme megszűnt,

d) amely hamis vagy nem az engedély eredeti példánya vagy

e) amellyel bármely más módon visszaéltek.

(3) Az ellenőrzést végző szerv köteles a (2) bekezdés alapján elvett engedélyt haladéktalanul visszajuttatni a jegyzőhöz. A jegyzőhöz visszajuttatott engedélyt a jegyző visszavonja és azt a kiadásának évében nem pótolja. A visszavonást követő időszakra befizetett díj arányos részét az önkormányzat nem téríti meg.

**12. §**

(1) Ez a rendelet 2020. … napján lép hatályba.

(2) A közösségi együttélés alapvető szablyairól szóló 6/2019.(IV.5.) önkormányzati rendet 6. §-a a következő (3) bekezdéssel egészül ki:

„(3) Aki a kiemelt városrészek forgalmi rendjére vonatkozó szabályokat megszegi

a) a tilalommal érintett közterületre engedély nélkül behajt, ott várakozik,

b) a tilalommal érintett közterületen nem a szükséges ideig, hanem 120 perc időtartamot meghaladóan várakozik,

c) önkormányzati közutat, a Veszélyes Áruk Szállításáról szóló Európai Megállapodás (ADR) hatálya alá tartozó gépjármű szerelvénnyel, nem a fuvarokmányban szereplő címzett(ek) elérése céljából veszi igénybe,

d) az engedélyt jogosulatlanul vagy nem az engedélyben meghatározott célra használja,

e) hamis, vagy bármilyen módon másolt engedélyt használ, az engedéllyel bármilyen módon visszaél,

f) az engedély érvényességének ellenőrzéséhez a gépjármű szállítással kapcsolatos dokumentumait (szállítólevél, fuvarokmány, menetlevél) nem mutatja be

a közösségi együttélés alapvető szabályaival ellentétes magatartást valósít meg.”

 Balatonföldvár, 2020. február 27.

 **Holovits György Huba Köselingné dr. Kovács Zita**

 **polgármester jegyző**

**1. melléklet a ../2020. (II…..) önkormányzati rendelethez**

1. Behajtási tilalommal érintett közterület: Schilhán József park

2. 3,5 tonna súlykorlátozással érintett önkormányzati utak jegyzéke:

a) Balatonföldvár Széchényi Imre utca

b) Vak Bottyán utca

c) Balatonföldvár Spur István utcának a Széchenyi Imre utca – Bajcsy-Zs. utca közötti szakasza

**2. melléklet a ../2020. (II…..) önkormányzati rendelethez**

BEHAJTÁSI ENGEDÉLY IRÁNTI KÉRELEM

Balatonföldvár városban az önkormányzati tulajdonú, behajtási tilalommal érintett közterületekre gépjárművel történő behajtás engedélyezéséhez.

1. Az engedélyt kérő neve:\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_

lakcíme: \_\_\_\_\_\_\_\_\_\_\_\_\_\_\_\_\_\_\_

levelezési címe (amennyiben nem azonos a lakcímmel): \_\_\_\_\_\_\_\_\_\_\_\_\_\_\_\_\_\_\_

telefonszám:\_\_\_\_\_\_\_\_\_\_\_\_\_\_\_\_\_\_\_

email cím: \_\_\_\_\_\_\_\_\_\_\_\_\_\_\_\_\_\_\_

1. Az engedélyt kérő cég neve\_\_\_\_\_\_\_\_\_\_\_\_\_\_\_\_\_\_\_

adószáma: \_\_\_\_\_\_\_\_\_\_\_\_\_\_\_\_\_\_\_

székhelye: \_\_\_\_\_\_\_\_\_\_\_\_\_\_\_\_\_\_\_

telephelye: \_\_\_\_\_\_\_\_\_\_\_\_\_\_\_\_\_\_\_

képviselő neve: \_\_\_\_\_\_\_\_\_\_\_\_\_\_\_\_\_\_\_

Amennyiben a kérelmet a rendelet 3. § (1) bekezdésében szabályozott engedély kiadása iránt nyújtja be közölnie kell az érvényes működési engedéllyel rendelkező üzletben folytatott kereskedelmi tevékenység nyilvántartásba vételi számát: \_\_\_\_\_\_\_\_\_\_\_\_\_\_\_\_\_\_\_

Amennyiben olyan körülményre hivatkozik, amelyet hatósági nyilvántartás nem tartalmaz, a körülményt igazoló okiratot vagy annak másolati példányát kell becsatolni.

1. A behajtásra kérelmezett hely (utca, házszám/hrsz): \_\_\_\_\_\_\_\_\_\_\_\_\_\_\_\_\_\_\_
2. A behajtás jogcíme, illetve a behajtást indokoló nyomós ok:\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nem saját tulajdonú gépjárműre kért behajtási engedélyt esetén a gépjármű használati jogosultságát hitelt érdemlően igazolnia kell.

 A kérelemhez mellékelt iratok felsorolása: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alulírott kijelentem, hogy a fent közölt adatok a valóságnak megfelelnek. Tudomásul veszem, hogy a behajtással, áruszállítással, várakozással kapcsolatos előírások megszegése közigazgatási szankciót von maga után, illetve visszaélés esetén az engedély visszavonható.

Balatonföldvár, ……………….

 …………………………………

 kérelmező

**3. melléklet a ../2020. (II…..) önkormányzati rendelethez**

ÚTVONAL ENGEDÉLY IRÁNTI KÉRELEM

Balatonföldvár városban az önkormányzati tulajdonú, súlykorlátozással érintett közterületekre gépjárművel történő behajtás engedélyezéséhez.

1. Az engedélyt kérő neve:\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_

lakcíme: \_\_\_\_\_\_\_\_\_\_\_\_\_\_\_\_\_\_\_

levelezési címe (amennyiben nem azonos a lakcímmel): \_\_\_\_\_\_\_\_\_\_\_\_\_\_\_\_\_\_\_

telefonszám:\_\_\_\_\_\_\_\_\_\_\_\_\_\_\_\_\_\_\_

email cím: \_\_\_\_\_\_\_\_\_\_\_\_\_\_\_\_\_\_\_

1. Az engedélyt kérő cég neve\_\_\_\_\_\_\_\_\_\_\_\_\_\_\_\_\_\_\_

adószáma: \_\_\_\_\_\_\_\_\_\_\_\_\_\_\_\_\_\_\_

székhelye: \_\_\_\_\_\_\_\_\_\_\_\_\_\_\_\_\_\_\_

telephelye: \_\_\_\_\_\_\_\_\_\_\_\_\_\_\_\_\_\_\_

képviselő neve: \_\_\_\_\_\_\_\_\_\_\_\_\_\_\_\_\_\_\_

1. A behajtásra kérelmezett hely (utca, házszám/hrsz): \_\_\_\_\_\_\_\_\_\_\_\_\_\_\_\_\_\_\_
2. A kérelmezett időszak: \_\_\_\_\_\_\_\_\_\_\_\_\_\_\_\_\_\_\_
3. gépjármű forgalmi rendszáma: \_\_\_\_\_\_\_\_\_\_\_\_\_\_\_\_\_\_\_

A gépjármű típusa: \_\_\_\_\_\_\_\_\_\_\_\_\_\_\_\_\_\_\_

A gépjármű össztömege: \_\_\_\_\_\_\_\_\_\_\_\_\_\_\_\_\_\_\_

1. A behajtás jogcíme, illetve a behajtást indokoló nyomós ok:\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A kérelemhez mellékelt iratok felsorolása (a gépjármű forgalmi engedélyének másolata kötelező melléklet): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alulírott kijelentem, hogy a fent közölt adatok a valóságnak megfelelnek. Tudomásul veszem, hogy a behajtással, áruszállítással, várakozással kapcsolatos előírások megszegése közigazgatási szankciót von maga után, illetve visszaélés esetén az engedély visszavonható.

Balatonföldvár, ……………….

 …………………………………

 kérelmező

**4. melléklet a ../2020. (II…..) önkormányzati rendelethez**

1. A BEHAJTÁSI ENGEDÉLY DÍJA (bruttó) a harmadik és minden további engedély esetén

|  |  |
| --- | --- |
| Érvényesség | Díj |
| 1 nap | 2000.- Ft/nap |
| 3 hónap | 12000 Ft/3 hónap |
| 6 hónap | 20000 Ft/6 hónap |
| 1 év | 30000 Ft/ 1 év |

2. ÚTVONAL ENGEDÉLY DÍJA (bruttó)

|  |  |
| --- | --- |
| A gépjármű össztömege | DÍJ |
| 1 nap | 1 hét | 1 hónap |
| 3,5 – 7,5 tonna | 3000 Ft/nap | 7000 Ft/hét | 20000 Ft/hónap |
| 7,5 tonna felett | 5000 Ft/nap | 12000 Ft/hét | 38000 Ft/hónap |